Audun Hugleiksson (ca. 1240–1302), stormann i Norge på slutten av 1200-tallet. Kom fra Jølster, hvor Audun Hugleiksson-spelet arrangeres hvert annet år. Nikolai Astrup (1880–1928) ble født i Bremanger, men vokste opp i Jølster hvor faren var prest. Nikolai Astrup regnes som en av de største norske kunstnerne fra tidlig 1900-tall. Ludvig Eikaas ( 1920–2010) ble født på Eikaas i Jølster. Eikaas var en sentral billedkunstner i siste halvdelen av 1900-tallet innen maleri, grafikk og skulptur. Kunstmuseet Eikaasgalleriet i Ålhus i Jølster ble opprettet i 1994 da Eikaas ga en stor samling av egne verk til kommunen.